Saddam Husaynga tegishli hashamatli saroylar — suratlarda

Iroqning sobiq prezidenti Saddam Husayn mamlakat bo'ylab 100 dan ortiq hashamatli saroyga egalik qilgan. E'tiboringizga ushbu muhtasham saroylarda olingan suratlarni taqdim etamiz.
Ma'lumot o'rnida, saroylarning ba'zilari hozirda vayron bo'lgan, boshqalari muzeyga aylantirilgan. Ayrimlaridan esa hamon foydalanib kelinmoqda.
Saddam Husayn hokimiyat tepasiga 1979 yilda kelgan va qattiqqo'l siyosati bilan davlat ishlarini yurita boshlagan. Ammo neft sababli iroqliklar turmushiga yengillik olib kirgan. Eronga, undan so'ng esa Kuvaytga ochiq-oydin hujum qilgan.
AQShning 2003 yilda Iroqqa qilgan hujumi oqibatida u mamlakat rahbarligidan ag'darilgan. Shundan so'ng mamlakat fuqarolik urushi iskanjasida qolgan. Bu esa, o'z navbatida, terrorchilik tashkilotlari uchun qo'l kelgan.
“xonimlar va janoblar, biz uni qo'lga oldik”, — deya xabar bergan AQSh ma'muri Pol Bremer Bag'dodda jurnalistlarga Saddam Husayn qo'lga olingan kunda.
Iroq sobiq prezidenti o'zining tug'ilgan shahri Tikritdan 15 kilometr janubda joylashgan fermadagi kichkina bunkerda yashiringan holda topilgan.
AQSh harbiyi, general-mayor Raymond Odiernoning aytishicha, operatsiya Saddam Husaynning oila a'zolaridan birining xabaridan so'ng boshlangan.
“Oxirgi 10 kun ichida biz ushbu oilaning 5–10 nafar a'zosini olib keldik va, nihoyat, bu shaxslarning biridan yakuniy ma'lumot oldik”, — degan u.